CELEX: 62021TN0249
Language: mt
Date: 2021-05-07 00:00:00
Title: Kawża T-249/21: Rikors ippreżentat fis-7 ta’ Mejju 2021 – SN vs Il-Parlament

12.7.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 278/51
            
         
      Rikors ippreżentat fis-7 ta’ Mejju 2021 – SN vs Il-Parlament
      (Kawża T-249/21)
      (2021/C 278/71)
      Lingwa tal-kawża: l-Ingliż
      
         Partijiet
      
      
         Rikorrent: SN (rappreżentant: P. Eleftheriadis, Solicitor)
      
         Konvenut: Il-Parlament Ewropew
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla fl-intier tagħha d-deċiżjoni tas-Segretarju Ġenerali tal-Parlament Ewropew tal-21 ta’ Diċembru 2020;
               
            
                  —
               
               
                  tannulla fl-intier tagħha n-nota ta’ debitu indirizzata lir-rikorrent, għall-ammont ta’ EUR 196 199,84, Nru 7010000021, tal-15 ta’ Jannar 2021; u
               
            
                  —
               
               
                  tikkundanna lill-Parlament Ewropew għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka ħames motivi.
      
                  1.
               
               
                  L-ewwel motiv ibbażat fuq l-allegazzjoni li l-Parlament Ewropew kiser l-Artikolu 137 tar-Regolamenti tal-Persunal għall-Uffiċjali u l-Kondizzjonijiet tal-Impjieg applikabbli għall-aġenti l-oħra tal-Komunità Ekonomika Ewropea u tal-Komunità Ewropea tal-Enerġija Atomika. (1)
                  
               
            
                  2.
               
               
                  It-tieni motiv ibbażat fuq l-allegazzjoni li l-Parlament Ewropew wettaq żball ta’ liġi u ma applikax il-kriterju eżatt ta’ “ħlas indebitu” skont l-Artikoli 32 u 68 tad-Deċiżjoni tal-Bureau tad-19 ta’ Mejju u tad-9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew. (2)
                  
               
            
                  3.
               
               
                  It-tielet motiv ibbażat fuq l-allegazzjoni li l-Parlament Ewropew naqas milli jieħu inkunsiderazzjoni d-dritt ta’ libertà u ta’ indipendenza ta’ Membru, skont l-Artikoli 2 u 21 tal-Istatut għall-Membri tal-Parlament Ewropew. (3)
                  
               
            
                  4.
               
               
                  Ir-raba’ motiv ibbażat fuq ksur tal-obbligu ta’ motivazzjoni skont l-Artikolu 296 TFUE, għaċ-ċaħda ta’ tmienja u sittin mit-tmienja u sebgħin dokument prodott mill-Membru, bħala evidenza “inammissibbli”, nuqqas ta’ motivazzjoni għalfejn ġie kkunsidrat li s-salarju kollu “tħallas indebitament”, għalkemm sitt xhur biss mill-kuntratt ta’ tletin xahar kienu s-suġġett ta’ investigazzjoni sħiħa, u nuqqas ta’ motivazzjoni għall-kontradizzjoni tal-konstatazzjonijiet tal-OLAF, li eżoneraw lir-rikorrent minn kwalunkwe diżonestà.
               
            
                  5.
               
               
                  Il-ħames motiv ibbażat fuq l-allegazzjoni ta’ żbalji manifesti ta’ fatt.
               
            
         (1)  Ir-Regolament Nru 31(KEE), 11(KEEA), li jistabbilixxi r-Regolamenti tal-Persunal għall-Uffiċjali u l-Kondizzjonijiet tal-Impjieg applikabbli għall-aġenti l-oħra tal-Komunità Ekonomika Ewropea u tal-Komunità Ewropea tal-Enerġija Atomika (ĠU P 45, 14.6.1962, p. 1385)
      
         (2)  Deċiżjoni tal-Bureau tal-Parlament Ewropew tad-19 ta’ Mejju u tad-9 ta’ Lulju 2008 dwar miżuri ta’ implimentazzjoni tal-Istatut tal-Membri tal-Parlament Ewropew (2009/C 159/01) (ĠU 2009, C 159, p. 1)
      
         (3)  Id-Deċiżjoni tal-Parlament Ewropew tat-28 ta’ Settembru 2005 li tadotta l-istatut għall-membri tal-Parlament Ewropew (2005/684/KE, Euratom) (ĠU 2005, L 262, p. 1).